Brod s robljem
<s>Brod s robljem (engleski: The Slave Ship), ulje na platnu iz umjetničkog muzeja u Bostonu, jedna je od najspektakularnijih vizija Williama Turnera koja ilustrira književno djelo u zamrljanoj izmaglici</s>

<s>Interpretacija
Izvorni naziv slike je bio Robovlasnici bacaju mrtve i umiruće preko palube u približavanju tajfuna, i poput Splava Meduza T. Gericaulta, ima više značenja.</s><s>Turner ju je zapčeo nakon što je pročitao o događajima na jednom brodu s robljem.</s><s>Naime, izbila je epidemija na brodu i kapetan je odlučio baciti preko palube svoj teret ljudi, jer je bio osiguran za gubitak robe u moru, ali ne i protiv bolesti.</s><s>Turner je također mislio na stihove pjesme “Doba” Jamesa Thompsona, u kojoj on opisuje kako tijekom tajfuna brodove prate jata morskih pasa: “Namamljeni  uspuhanom masom ljudi, mirisom bolesti i smrti” .</s>

<s>Nameću se pitanja: Da li kapetan baca u more ljude kako bi olakšao brod prije oluje, ili je pak oluja osveta prirode za kapetanovu okrutnost?</s><s>U svakom slučaju, niti jedna oluja (od mnogih) koju je Turner naslikao nije ovako apokaliptična.</s><s>Na njoj se doimlje kako će kozmička katastrofa, utjelovljena u tijelima fantastičnih proždrljivih riba, progutati sve, a ne samo “grešnog” kapetana.</s><s>U svakom slučaju, jedan od razloga nastanka slike je u simpatijama Turnera prema abolicionistima koji su se borili za ukidanje ropstva.</s>

<s>Turnerova mrljava magla u kojoj je uronjena cijela slika stvara dojam “vrhunaravne” apstraktne vizualizacije čistih emocija.</s><s>Njegov suvremenik, teoretičar umjetnosti John Ruskin, i vlasnik slike Brod s robljem, je hvalio Turnerovo slikarstvo kao “iskreno, lijepo i intelektualno”, te potpuno drukčije od njegovih slikarskih suvremenika.</s><s>On je poistovjetio dojam njegovih fantazmagoričnih vizija s moralnom nadmoći gotike kojoj se divio i zbog koje je pokrenuo neo-gotički pokret.</s>

<s>Vidi još
Masakr na Zongu</s>

<s>Izvori</s>

<s>Vanjske veze
Artchive, slika u visokoj rezoluciji, pristupljeno 29. juna 2015.</s><s>Turnerov "brod s robljem", pristupljeno 29. juna 2015.</s>

<s>Romantičarske slike
Slike 1840-ih
Authority control 2</s>

